Երբ յուրաքանչյուր բանի համար, որն այդքան էլ մեծ ջանք չի խլել ձեր երեխայից, դուք արտահայտում եք ձեր մեծ հիացմունքը, երեխայի համար դառնում է դա սովորական և նրան թվում է, թե այդ կերպ պետք է արձագանքեն բոլորը, և չստանալով նմանատիպ արձագանք այլ մարդկանցից, նա սկսում է մտածել, որ միակ իրենով հիացողներն իր ծնողներն են: Այսպիսով երեխան սկսում է կասկածամտորեն վերաբերվել ծնողների օբյեկտիվությանը: Նրան դուր է գալիս, որ իրեն գովաբանում են, բայց սկսում է հասկանալ որ դա չի համապատասխանում իրականությանը: Հետագայում այս ամենը հանգեցնում է լուրջ բախումների մարդկանց կարծիքների հետ, ձևավորվում է ամեն ինչ չափազանցնելու սովորություն և նա սկսում է խուսափել իրականությունից: